বরিশাল,মাইন উদ্দিন খান ,বাংলাদেশনিউজ২৪x৭.কম  মেয়াদ উত্তির্ন পৌরসভা নির্বাচনের তফসিল ঘোষনা হওয়ার পরপরই পৌর মেয়র প্রার্থীরা তৎপর হয়ে উঠেছে। মেয়র প্রার্থীদের পাশাপাশি কমিশনার প্রার্থীরাও এলাকা চষে বেড়াচ্ছেন।  বরিশাল বিভাগে নির্বাচন অনুষ্ঠিত হবে ১৩ জানুয়ারী । এ বিভাগের মনোনয়ন পত্র দাখিল ১৫ ডিসেম্বর, মনোনয়ন পত্র বাছাই ১৮ ও ১৯ ডিসেম্বর, প্রার্থীতা প্রত্যাহারের শেষ সময় ২৭ ডিসেম্বর ।  আওয়ামী লীগ, বিএনপি,  জাতীয়পার্টিসহ বিভিন্ন দলের কয়েকশ সম্ভাব্য প্রার্থী নির্বাচন নিয়ে ইতিমধ্যে তৎপরতা শুরু করেছে। এ বিভাগের ৬টি জেলার ২৩টি পৌরসভার সবকটিতেই নির্বাচন নিয়ে গুঞ্জন শুরু হয়েছে। বিগত দিনে পৌরসভা নিয়ে আইনগত জটিলতা থাকার কারণে নির্বাচন কমিশন নির্বাচনের কোনো উদ্যোগ নিতে পারেননি। সম্প্রতি ঐ জটিলতা সংসদের মাধ্যমে কেটে যাওয়ায় নির্বাচন নিয়ে আর কোন বাঁধা নেই। স্থানীয় নির্বাচন কমিশন সূত্র জানায়, নির্বাচন হতে আরো কয়েক মাস বাকি। তাদের ধারণা আগামী ডিসেম্বর বা জানুয়ারী মাস নাগাদ এসকল পৌরসভার নির্বাচন অনুষ্ঠিত হতে পারে। এ অবস্থায় এসব  পৌরসভার সম্ভাব্য প্রার্থীরা বিভিন্ন কৌশলে পৌরবাসীর সামনে নিজেদের উপস্থাপন করার চেষ্টা করছেন। এক্ষেত্রে বিভিন্ন ঈদ ও পূজাকে কেন্দ্র করে বিভিন্ন সামাজিক, সাংস্কৃতিক অনুষ্ঠানকে বেছে নেয় সম্ভাব্য প্রার্থীরা। বরিশাল বিভাগের ৬টি জেলার ২৩টি পৌরসভার সবকটিই নির্বাচন অনুষ্ঠিত হওয়ার কথা রয়েছে।  যেসব পৌরসভায় নির্বাচন অনুষ্ঠিত হবে তার মধ্যে রয়েছে বরিশাল জেলার গৌরনদী, মুলাদী, মেহেন্দিগঞ্জ, বাকেরগঞ্জ ও বানারীপাড়া। ঝালকাঠী জেলার ঝালকাঠী ও নলছিটি পৌরসভা। ভোলা জেলার ভোলা, দৌলতখান, বোরহানউদ্দিন, লালমোহন, চরফ্যাশন  পৌরসভা। পটুয়াখালী জেলার পটুয়াখালী, গলাচিপা, বাউফল ও কলাপাড়া পৌরসভা। পিরোজপুর জেলার পিরোজপুর, মঠবাড়িয়া ও স্বরূপকাঠী পৌরসভা। বরগুনা জেলার বরগুনা, আমতলী, পাথরঘাটা ও বেতাগী পৌরসভা।  এসব পৌরসভার মেয়রের পদ দখল করতে মাঠে নেমেছেন ক্ষমতাসীন আওয়ামী লীগ, বিএনপি, জাতীয়পার্টি, জামায়াত, জাসদ ও ইসলামী আন্দোলন বাংলাদেশসহ বিভিন্ন দলের কয়েকশ নেতা। রাজনৈতিক দলের পাশাপাশি স্বতন্ত্র প্রার্থীরাও মাঠে নেমেছে। খোঁজ নিয়ে জানা গেছে ২৩টি পৌরসভায় মেয়র পদে শতাধিক, কাউন্সিলর পদে সহস্রাধিক ও সংরক্ষিত মহিলা কাউন্সিলর পদে ৫ শতাধিক  প্রার্থী মাঠে রয়েছেন।  বরিশাল জেলার গৌরনদী পৌরসভার বর্তমান মেয়র নূরুল আলম হাওলাদার, আওয়ামী লীগের হারিছুর রহমান হারিছ, বীরেন চন্দ্র দাস নির্বাচনী প্রচারণা করে এখনো মাঠ চষে বেড়াচ্ছেন।  মুলাদী পৌরসভার সম্ভাব্য প্রার্থী হিসেবে মাঠে রয়েছেন উপজেলা জাতীয় পার্টির (এ) নেতা হারুন অর রশিদ খান, আওয়ামী লীগের সাধারণ সম্পাদক আব্দুল মালেক রাঢ়ী, তরিকুল ইসলাম মিঠু, বিএনপির সাংগঠিক সম্পাদক জাহাঙ্গীর কবিরাজ ও আসাদ মাহমুদ।  মেহেন্দিগঞ্জ পৌরসভার সম্ভাব্য প্রার্থী হিসেবে মাঠে রয়েছেন সাবেক পৌর চেয়ারম্যান উপজেলা আওয়ামী  লীগের সাধারণ সম্পাদক কামাল উদ্দিন খান, বন্দর ব্যবসায়ী সমিতির সাধারণ সম্পাদক আজাদ, ভারপ্রাপ্ত মেয়র জিয়াউদ্দিন সুজন, সাবেক মেয়র বিএনপির সভাপতি রফিকুল ইসলাম লাবু ও দীপেন জমাদ্দার।  বাকেরগঞ্জ পৌরসভার বর্তমান মেয়র জাপা প্রেসিডিয়াম সদস্য নাছরিন জাহান রতœা, আওয়ামী লীগের সাবেক পৌর চেয়ারম্যান মাহবুব আলম, লোকমান ডাকুয়া, এ্যাডঃ নাসির মাঝি ও বিএনপির নাসির জমাদ্দার।  বানারীপাড়া পৌরসভার বর্তমান মেয়র আলীগ নেতা গোলাম ছালেহ মঞ্জু মোল্লাহ,বিএনপির শহীদুল ইসলাম বর্তমানে মাঠ চষেবেড়াচ্ছেন ।  পটুয়াখালী জেলার সদর  পৌরসভার নির্বাচনী মাঠে রয়েছেন বর্তমান মেয়র মোস্তাক আহমেদ পিনু, ধর্ম প্রতিমন্ত্রীর ছেলে রনি, ডাঃ সফিক আহমে মৃধা, বিএনপির মাকসুদ আহমেদ বায়জীদ পান্না।  গলাচিপা পৌর সভার বর্তমান মেয়র আওয়ামী লীগ নেতা হাজী আব্দুল ওহাব খলিফা, মাহিমুল ইসলাম রনো, বিএনপির উপজেলা যুগ্ম আহবায়ক আবু তালেব মিয়া ও মোঃ সোহরাব মিয়া।  বাউফল পৌরসভার বর্তমান মেয়র বিএনপি নেতা কাজী ফরিদুজ্জামান টিপু, আওয়ামী লীগের ইব্রাহিম ফারুক ও হুইপ তনয় রায়হান শাকিব।  কলাপাড়া পৌরসভার বর্তমান মেয়র বিএনপি নেতা হুমায়ুন কবির সিকদার, আওয়ামী লীগের  দিদার উদ্দিন আহমেদ মাসুম ও বিপুল হাওলাদার নির্বাচনী মাঠ চষে বেড়াচ্ছেন।  বরগুনা জেলার বরগুনা সদর পৌরসভার মাঠ চষে বেড়াচ্ছেন বর্তমান মেয়র আওয়ামী লীগ নেতা এ্যাডঃ শাজাহান মিয়া, আওয়ামী লীগ নেতা শাহাদাত ঠিকাদার ও এ্যাডঃ মহরত। এখানে বিএনপির দেলোয়ার হোসেন মন্টু ও এসএম নজরুল ইসলাম সমানে নির্বাচনী প্রচারণা চালিয়ে যাচ্ছেন। বেতাগী পৌরসভার বর্তমান মেয়র বিএনপি নেতা শাজাহান কবির, আওয়ামী লীগের হুমায়ুন কবির, আলতাফ হোসেন বিশ্বাস ও জাপার নাসির উদ্দিন নির্বাচনী মাঠে রয়েছেন।  পাথরঘাটা পৌরসভায় বর্তমান মেয়র আওয়ামী লীগ  নেতা আনোয়ার হোসেন আকন, বিএনপির মল্লিক মোঃ আইউব, জাপা নেতা মোশাররফ হোসেন সোহরাব ও বারী আজাদ নির্বাচনী মাঠে রয়েছেন।  আমতলী পৌরসভার নির্বাচনী মাঠে রয়েছেন বর্তমান মেয়র আওয়ামী লীগ নেতা নাজমুল আহসান নান্নু, এ্যাডঃ এমএ কাদের, গাজী শামসুল হক। এ পৌরসভায় বিএনপির কোন প্রার্থী এখন পর্যন্ত মাঠে নামেনি।  পিরোজপুর জেলার পিরোজপুর সদর পৌরসভার বর্তমান মেয়র আওয়ামী লীগ নেতা হাবিবুর রহমান মালেক, বিএনপি নেতা ও সাবেক চেয়ারম্যান লিয়াকত আলী শেখ বাদশা, পিডিপি নেতা মেজর (অবঃ) জিয়াউদ্দিন নির্বাচনী মাঠে রয়েছেন।  স্বরূপকাঠী পৌরসভার বর্তমান মেয়র বিএনপি নেতা মাহবুব হাসান ও জাহিদ হোসেন, আওয়ামী লীগের দেলোয়ার হোসেন ফারুক নির্বাচনী মাঠে রয়েছেন।  মঠবাড়িয়া পৌরসভায় নির্বাচনী মাঠ চষে বেড়াচ্ছেন বর্তমান মেয়র আওয়ামী লীগ নেতা রফিউদ্দিন আহমেদ ফেরদৌস ও বিএনপি নেতা রুহুল আমিন দুলাল।  ভোলা জেলার ভোলা সদর পৌরসভায় নির্বাচনী মাঠ চষে বেড়াচ্ছেন বিএনপির আহবায়ক আলহাজ্ব গোলাম নবী আলমগীর, আওয়ামী লীগের মনিরুজ্জামান, বাহলুল মোল্লা, সাবেক পৌর চেয়ারম্যান আলহাজ্ব শফিউর রহমান কিরন, ব্যবসায়ী জাহাঙ্গীর আলম।  দৌলতখান পৌরসভার নির্বাচনের জন্য  মাঠে নেমেছেন বর্তমান মেয়র ও বিএনপি নেতা মাকসুদুর রহমান শিকদার, আওয়ামী লীগের আব্দুল খালেক ও আলমগীর কমিশনার।  বোরহানউদ্দিন পৌরসভার নির্বাচনী মাঠে রয়েছেন বর্তমান মেয়র ও বিএনপি নেতা সাইদুর রহমান মিলন, আওয়ামী লীগের মোহাব্বত জান চৌধুরী ও রফিকুল ইসলাম।  লালমোহন পৌরসভার নির্বাচনী মাঠে নেমেছেন বর্তমান মেয়র ও বিএনপি নেতা এনায়েত কবির ও একেএম জহিরুল ইসলাম জামাল, আওয়ামী লীগের এমদাদুল ইসলাম তুহিন, সিদ্দিক হায়দার, জিয়াউদ্দিন স্মরণ মিজানুর রহমান পল্টু।  চরফ্যাশন পৌরসভার নির্বাচনে মাঠে নেমেছেন বর্তমান মেয়র ও  বিএনপি আনম আমিনুল ইসলাম মিন্টিজ, আওয়ামী লীগের জামাল উদ্দিন মহাজন, জয়নাল আবেদীন আকন ও আব্দুস সালাম হাওলাদার।  বাংলাদেশনিউজ২৪x৭.কম/এসআরএস/এসএকে.